b'\n_START_ARTICLE_\n\xc4\x8cvor (Bjelovar)\n_START_PARAGRAPH_\n\xc4\x8cvor je hrva\xc5\xa1ka dru\xc5\xbeba za digitalni tisk ustanovljena 19. maja 1968 kot Ugankarsko zdru\xc5\xbeenje Bjelovar (Enigmatsko udru\xc5\xbeenje Bjelovar). Zdru\xc5\xbeenje je organizirala skupina ljubiteljev ugankarstva, predvsem kri\xc5\xbeank z idejnim vodjem Stjepanom Horvatom. Sede\xc5\xbe je bil v Bjelovarju\n_START_SECTION_\nZgodovina\n_START_PARAGRAPH_\nNa svoji ustanovni skup\xc5\xa1\xc4\x8dini je bil za prvega predsednika zdru\xc5\xbeenja izbran Stjepan Horvat, za \xc4\x8dlane Upravnega odbora pa so bili izvoljeni Franjo Forjan, Slavko Perko in Miroslav Martini\xc4\x87. _NEWLINE_24. februarja 1974 zdru\xc5\xbeenje se preimenuje v Ugankarsko zdru\xc5\xbeenje \xc4\x8cvor (Enigmatsko udru\xc5\xbeenje \xc4\x8cvor), pozneje 12. septembra 1982 pa v Ugankarsko dru\xc5\xa1tvo \xc4\x8cvor (Enigmatsko dru\xc5\xa1tvo \xc4\x8cvor)._NEWLINE_Dol\xc5\xbenosti predsednika \xc4\x8cvora je opravljalo ve\xc4\x8dje \xc5\xa1tevilo znanih ugankarjev, predvsem iz Hrva\xc5\xa1ke, med njimi poleg Stjepana Horvata \xc5\xa1e  Ivo Fici, Slavko Peleh, Ljubislav Drakuli\xc4\x87, Zvonimir Jurkovi\xc4\x87, Marijan Jur\xc4\x8dec, Rado\xc5\xa1 Pu\xc5\xa1onji\xc4\x87, Petar Ivege\xc5\xa1._NEWLINE_Zdru\xc5\xbeenje se je ukvarjalo z izdajanjem ugankarskih publikacij, v katerih so sodelovali avtorji iz celotne nekdanje Jugoslavije.  S svojo dolgoletno tradicijo je \xc4\x8cvor postal najve\xc4\x8dji speacializirani zalo\xc5\xbenik za ugankarsko publicistiko v Evropi. Poleg ugankarskih \xc4\x8dasopisov (\xc4\x8cvor, Mini \xc4\x8cvor, Osmosmjerka,  \xe2\x80\xa6.) namenjenih re\xc5\xa1evanju, so izdajali tudi specializirane \xc4\x8dasopise s teoretskimi \xc4\x8dlanki na temo ugankarstva, kot tudi  strokovno literaturo s podro\xc4\x8dja ugankarstva (slovarji, tematske knjige, zbornik (almanah) ugankarjev Jugoslavije. Zdru\xc5\xbeenje je tudi organiziralo razli\xc4\x8dna sre\xc4\x8danja ugankarjev s podro\xc4\x8dja nekdanje dr\xc5\xbeave._NEWLINE_Leta 1995 je bil \xc4\x8cvor registriran kot trgovska dru\xc5\xbeba za zalo\xc5\xbeni\xc5\xa1tvo in trgovino s sede\xc5\xbeem v Bjelovarju.\n_START_SECTION_\nUgankarsko zalo\xc5\xbeni\xc5\xa1tvo\n_START_PARAGRAPH_\n\xc4\x8cvor je izdajal med drugim naslednje ugankarske \xc4\x8dasopise \xc4\x8cvor (od leta 1968.),  \xe2\x80\x9eMini \xc4\x8cvor\xe2\x80\x9c (od leta 1969.), \xe2\x80\x9e\xc4\x8cvor Kri\xc5\xbealjka (\xc4\x8cvor kri\xc5\xbeanka)\xe2\x80\x9c (od leta 1970.), \xe2\x80\x9eSkandi \xc4\x8cvor\xe2\x80\x9c (od leta 1973.), \xe2\x80\x9ePredah\xe2\x80\x9c (od leta 1974.), pozneje pa sre\xc4\x8damo \xc5\xa1e naslove \xe2\x80\x93 \xe2\x80\x9eSuper Skandi\xe2\x80\x9c, \xe2\x80\x9eZEZ\xe2\x80\x9c, \xe2\x80\x9ePop Rock Skandi\xe2\x80\x9c, \xe2\x80\x9eNaj Skandi\xe2\x80\x9c, \xe2\x80\x9eZagoneta\xc4\x8d\xe2\x80\x9c, ter neugankarske \xc4\x8dasopise \xe2\x80\x9eKlasje\xe2\x80\x9c, \xe2\x80\x9e\xc4\x8cvorak\xe2\x80\x9c, \xe2\x80\x9eOscar\xe2\x80\x9c in druge. Z razpadom nekdanje dr\xc5\xbeave pa so \xc5\xa1tevilne izdaje \xc4\x8cvora prenehale izhajati, zadnja med njimi Osmosmjerka._NEWLINE_Velike zasluge v  ugankarstvu je \xe2\x80\x9e\xc4\x8cvor\xe2\x80\x9c imel s spodbujanjem zalo\xc5\xbeni\xc5\xa1ke dejavnosti vezane na ugankarstvo. Tako so med prvimi izdali knjige \xe2\x80\x9eKako sastaviti dobru kri\xc5\xbealjku (Kako sestaviti dobro kri\xc5\xbeanko)\xe2\x80\x9c (Slavko Peleh), \xe2\x80\x9ePriru\xc4\x8dnik za odgoneta\xc4\x8de (Priro\xc4\x8dnik za re\xc5\xa1evalce)\xe2\x80\x9c (S. Horvat), \xe2\x80\x9eZagonetke anagram i palindrom (Uganki anagram in palindrom)\xe2\x80\x9c (Miroslav \xc5\xa0antek), pa prve izdaje ugankarskih slovarjev pojmov z 2, 3, 4 in 5 \xc4\x8drkami. Ve\xc4\x8d kot trideset \xc4\x8dlanov \xc4\x8cvora je obdelovalo do tedaj dostopne enciklopedije, leksikone, atlase in druge pomembne knjige in na ve\xc4\x8d kot milijon karticah preneslo pojme, ki so bili namejenjeni ustvarjanju novih ugankarskih slovarjev. Veliki podvig predstavlja izdaja \xe2\x80\x9eEnigmatskog rje\xc4\x8dnika rije\xc4\x8di od 6 slova (Ugankarski slovar besed s 6 \xc4\x8drkami)\xe2\x80\x9c (12 knjig po 240 strani z ve\xc4\x8d kot 120 tiso\xc4\x8d pojmov). Za\xc4\x8deli so z delom na novem \xe2\x80\x9eEnigmatskom rje\xc4\x8dniku 3 (Ugankarski slovar 3)\xe2\x80\x9c, izdana je bila prva knjiga \xe2\x80\x9eEnigmatskog rje\xc4\x8dnika 7 (Ugankarski slovar 7)\xe2\x80\x9c.  Tovrstne izdaje je omejila in pozneje ustavila pojava osebnih ra\xc4\x8dunalnikov, interneta in predvsem Wikipedije._NEWLINE_V tem \xc4\x8dasu so v \xc4\x8cvoru izdali ve\xc4\x8d kot 200 naslovov knjig, predvsem s podro\xc4\x8dja ugankarstva. Posebno mesto imata Leksikon zagoneta\xc4\x8da (Leksikon ugankarjev) S. Horvata in Bibliografija enigmatike (Bibliografija ugankarstva) Slavka Peleha. V leksikonu ugankarjev so predstavljeni do tedaj aktivni ugankarja s podro\xc4\x8dja nekdanje Jugoslavije, med njimi tudi slovenski. _NEWLINE_Posebno mesto v zalo\xc5\xbeni\xc5\xa1ki dejavnosti \xc4\x8cvora predstavlja Zagoneta\xc4\x8d, strokovno teoreti\xc4\x8dno glasilo dru\xc5\xa1tva s teoreti\xc4\x8dnimi prispevki \xc4\x8dlanov in ne\xc4\x8dlanov vezanih na ugankarstvo._NEWLINE_\xc4\x8cvor je tudi pobudnik podeljevanja nagrad za dose\xc5\xbeke na podro\xc4\x8dju ugankarstva.\n_START_SECTION_\nUgankarska sre\xc4\x8danja\n_START_PARAGRAPH_\n\xc5\xbde od ustanovitve je \xc4\x8cvor posku\xc5\xa1al zdru\xc5\xbeevati ugankarje ne glede na starost, znanje in narodno pripadnost. Tako so \xc5\xbee leta 1969 uspeli v Vinkovcih zbrati ugankarje, kjer je bilo v okviru Vinkova\xc4\x8dkih jeseni prvo sre\xc4\x8danje ugankarjev. _NEWLINE_\xc4\x8cvor je bil tudi iniciator ustanavljanja drugih ugankarskih dru\xc5\xa1tev, bodisi kot samostojnih ali podru\xc5\xbenic \xc4\x8cvora. Pozneje so se ta dru\xc5\xa1tva povezovala v republi\xc5\xa1ke zveze in \xc4\x8cvor je organiziral ustanovitev Zagoneta\xc4\x8dkog saveza Hrvatske (Ugankarska zveza Hrva\xc5\xa1ke). Tudi sede\xc5\xbe zveze je bil v Bjelovarju. _NEWLINE_V po\xc4\x8dastitev 50 letnice ustanovitve ugankarskega zdru\xc5\xbeenja \xc4\x8cvor bo v Bjelovarju v oktobru 34. sre\xc4\x8danje Ugankarjev Hrva\xc5\xa1ke (Susreti odgoneta\xc4\x8da in zagoneta\xc4\x8da Hrvatske),\n_START_SECTION_\nMednarodna dejavnost \xc4\x8cvora\n_START_PARAGRAPH_\nTudi na mednarodnem sodelovanju med ugankarji, predvsem iz Vzhodne Evrope je \xc4\x8cvor imel vodilno vlogo, saj so \xc5\xbee jeseni 1970 vzpostavili odnose z mad\xc5\xbearskim Fulesom, pozneje pa je bilo s strani \xc4\x8cvora iniciirano sre\xc4\x8danje ugankarskih urednikov Vzhodne Evrope pod imenom Mednarodna sre\xc4\x8danja ugankarskih urednikov, ki se je pozneje preimenovalo v Enigmapres.\n_START_SECTION_\nDana\xc5\xa1nji \xc4\x8cvor\n_START_PARAGRAPH_\nDanes se \xc4\x8cvor prete\xc5\xbeno ukvarja s tiskarsko dejavnostjo in deloma z zalo\xc5\xbeni\xc5\xa1tvom. V \xc4\x8cvoru je 7 zaposlencev in ve\xc4\x8dje \xc5\xa1tevilo zunanjih, ob\xc4\x8dasnih sodelavcev. Danes je to pomembna dru\xc5\xbeba z najsodobnej\xc5\xa1o opremo za digitalni tisk. Poleg tega se ukvarjajo z oslikavo vozil v reklamne namene._NEWLINE_Poleg tiskarske dejavnosti se ukvarjajo z zalo\xc5\xbeni\xc5\xa1tvom, saj so zalo\xc5\xbeniki mese\xc4\x8dnika Ribi\xc4\x8di & Ribe, \xc5\xbdupanijskega oglasnika, ter mestnih vodnikov za Bjelovar, Kutino, Sisek. Tu so tudi druge ob\xc4\x8dasne izdaje ob raznih manifestacijah, v katere je vklju\xc4\x8dena dru\xc5\xbeba \xc4\x8cvor._NEWLINE_\xc4\x8cvor je bil med soorganizatorji Mednarodnega  salona karikature \xc4\x8cvorak, ki pa je vsled nezainteresiranosti mestnih oblasti in pokroviteljev za\xc4\x8dasno ukinjen.  \xc4\x8cvor ima tudi lastno internet prodajo likovnih del likovnih amaterjev s podro\xc4\x8dja osrednje Hrva\xc5\xa1ke._NEWLINE_Danes dru\xc5\xbebo vodi Hrvoje Horvat, sin Stjepana Horvata.'